“รองโฆษก รบ.” แย้ม “ธปท.” จ่อช่วยลูกหนี้ เฟสใหม่ ลดดบ.บัตรเครดิต-สินเชื่อ เริ่ม 1 ก.ค.นี้
“น.ส.รัชดา ธนาดิเรก" รองโฆษกประจำสำนักนายกรัฐมนตรี แย้มผ่านเฟซบุ๊ก ระบุ “ธนาคารแห่งประเทศไทย” จ่อออกมาตรการช่วยลูกหนี้ เฟสใหม่ ลดดอกเบี้ย บัตรเครดิต-สินเชื่อ เริ่ม 1 ก.ค.นี้
“น.ส.รัชดา ธนาดิเรก" รองโฆษกประจำสำนักนายกรัฐมนตรี แย้มผ่านเฟซบุ๊ก ระบุ “ธนาคารแห่งประเทศไทย” จ่อออกมาตรการช่วยลูกหนี้ เฟสใหม่ ลดดอกเบี้ย บัตรเครดิต-สินเชื่อ เริ่ม 1 ก.ค.นี้
18 มิ.ย. 2563

น.ส.รัชดา ธนาดิเรก รองโฆษกประจำสำนักนายกรัฐมนตรี ได้โพสต์ข้อความผ่านเฟซบุ๊กส่วนตัว ระบุว่า ธนาคารแห่งประเทศไทย (ธปท.) เตรียมออกมาตรการด้านการเงินเพื่อช่วยเหลือลูกหนี้ที่ได้รับผลกระทบจากโรคโควิด-19 (เฟสใหม่) โดยจะเริ่มตั้งแต่  1 ก.ค.-31 ธ.ค.63 ประกอบด้วย
1.บัตรเครดิต ลดดอกเบี้ยเหลือ 16% ต่อปี (จาก 18% ต่อปี)  ถ้าแปลงหนี้เป็นเทอมโลน ลดดอกเบี้ยเหลือ 12% ต่อปี
2.บัตรกดเงินสด ลดดอกเบี้ยเหลือ 26% ต่อปี (จาก 28% ต่อปี)
3.สินเชื่อส่วนบุคคล ลดดอกเบี้ยเหลือ 25% ต่อปี (จาก 28% ต่อปี) กรณีเป็นสินเชื่อส่วนบุคคลของสถาบันการเงินเฉพาะกิจและ Non Bank ลดดอกเบี้ยเหลือ 22% ต่อปี (จาก 28% ต่อปี)
4.สินเชื่อจำนำทะเบียนรถ ลดดอกเบี้ยเหลือ 24% ต่อปี (จาก 28% ต่อปี)
5.สินเชื่อเช่าซื้อ ลดดอกลง 1% จากสัญญาเช่าเดิม
6.สินเชื่อบ้าน พักจ่ายเงินต้น 3 เดือน  ปรับโครงสร้างหนี้ เพื่อลดค่างวดและขยายเวลาชำระหนี้ได้
ทั้งนี้  ให้รอประกาศจากธนาคารแห่งประเทศไทย
